Document ID: 32008D0644

KOMISJONI OTSUS,
25. juuli 2008,
millega muudetakse otsust 2003/766/EÜ erakorraliste meetmete kohta Diabrotica virgifera Le Conte’i leviku takistamiseks ühenduses
(teatavaks tehtud numbri K(2008) 3813 all)
(2008/644/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 neljandat lauset,
ning arvestades järgmist:
(1)
Komisjoni otsuses 2003/766/EÜ (2) nõutakse, et liikmesriigid võtaksid erakorralisi meetmeid Diabrotica virgifera Le Conte’i (edaspidi „organism”) leviku takistamiseks ühenduses.
(2)
Erakorraliste meetmete rakendamist hindas 26. ja 27. veebruaril 2008 alalise taimetervise komitee 2007. aastal liikmesriikides tehtud ametlikest vaatlustest saadud teabe alusel. Tuldi järeldusele, et erakorraliste meetmete kasutamisel organismi hävitamiseks neis piirkondades, kus on leitud vaid piiratud hulgal organisme, piisab meetmete rakendamisest kahe aasta vältel, et organism hävitada. Seetõttu tuleks sätestada, et selliste meetmete rakendamine oleks vajaduse korral piiratud kahe aastaga.
(3)
Seetõttu tuleks otsust 2003/766/EÜ vastavalt muuta.
(4)
Käesoleva otsusega ette nähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2003/766/EÜ muudetakse järgmiselt:
1)
artikli 4 lõikele 2 lisatakse järgmine lõik:
„Kui artiklis 2 nimetatud vaatluse tulemusel ei leita sihtvööndist rohkem kui kaks organismi, mille kohta esitatakse tõendid, et need on ilmunud aruandmise aastal, siis piiratakse esimese lõigu punktides b, d, f ja g nimetatud meetmete rakendamist organismi esinemise aasta ning sellele järgneva aastaga, tingimusel et teisel aastal ei leita ühtegi isendit. Sellisel juhtumil tõhustatakse sihtvööndis artikli 4 lõikes 1 nimetatud kontrolli.”;
2)
artikli 4 lõikele 3 lisatakse järgmine lõik:
„Kui artiklis 2 nimetatud vaatluse tulemusel ei leita sihtvööndist rohkem kui kaks organismi, mille kohta esitatakse tõendid, et need on ilmunud aruandmise aastal, siis piiratakse esimese lõigu punktis a nimetatud turvavööndis meetmete rakendamist organismi esinemise aasta ning sellele järgneva aastaga, tingimusel et teisel aastal ei leita ühtegi isendit. Sellisel juhtumil tõhustatakse turvavööndis artikli 4 lõikes 1 nimetatud kontrolli.”.
Artikkel 2
Käesolev otsus on adresseeritud liikmesriikidele.
Brüssel, 25. juuli 2008

Labels: 20
16
6